Брисел упозорио Хрвате: Ако Кинези граде, биће драстично - Нови Стандард\nBrisel upozorio Hrvate: Ako Kinezi grade, biće drastično\nPočetak radova se, po novom planu, očekuje na proleće i najnovije obećanje je da će most biti izgrađen 2021. godine\nZagrebački ,,Globus” piše da se još čeka odluka o tome da li će Kinezi graditi Pelješki most.\nKako napominju, iz Brisela stiže upozorenje da će ,,nadzor biti drastičan”, ako Kinezi ,,dobiju posao”.\nIako je ranije objavljeno da će Pelješki most sa pristupnim saobraćajnicama graditi kineska kompanija ,,Čajna roud end bridž korporejšn”, ,,Globus” piše da se ,,pred finale jednog od najvećih projekata u istoriji moderne Hrvatske, čeka odluka ko će graditi most, Kinezi koji su dali najpovoljniju ponudu ili će se procedura izbora ponoviti”.\n,,Izbor kineskog konzorcijuma iznenadio je mnoge u Briselu, jer bi to bilo prvi put da kineski građevinski konzorcijum koristi novac Evropske unije, što bi značilo i ulazak Kineza na velika vrata, ne samo kao investitora u Evropu, nego i kao izvođača radova za projekte za koje je osigurao sredstva Brisel”, navodi ,,Globus“.\nOsim kineske kompanije, ponude su dali austrijski Strabag te zajednica ponuđača koju čine italijanski Astaldi i turski IC Iktas Ansat, pisao je ranije zagrebački Jutarnji list.\nStrabag, čija je ponuda, kao i ona italijansko-turskog konzorcijuma, bila skuplja za oko 500 miliona kuna, tvrdi da su Kinezi dali dampinšku cenu po kojoj nije moguće izgraditi most.\nJedan od Strabagovih direktora Dragan Pavelić, koji vodi firmu u jugoistočnoj Evropi, tvrdi da se iza kineske ponude kriju mnoge zamke, među kojima je i ona da Kinezi u jednom trenutku odustanu od posla ako Hrvatska odbije da plati ,,dodatne troškove” kojih će neminovno biti.\nGlobus navodi da se u Briselu ,,pomno prati sve što se događa oko priprema za izgradnju mosta”. ,,Postoje i oni koji su bili sumnjičavi prema takvom prodoru Kineza u Evropu, pogotovo što je za promociju poslužila Hrvatska kao novoprimljena država”, navodi ,,Globus“.\nKako navodi, pozivajući se na neimenovane diplomate, ako ,,Kinezi dobiju posao, nadzor će biti drastičan, a nije isključeno da bi u slučaju nekih nepravilnosti mogao biti uskraćen i deo novca”.\nU tekstu se podseća i da je ponuda kineskog konzorcijuma ,,Čajna roud end bridž korporejšn”, teška 2,08 milijardi kuna uz rok izgradnje tri godine.\n,,Kineska državna firma ozbiljno se pripremala za pobedu za ulazak na tržište EU”, navodi Globus i dodaje da njihov savetnički tim predvodi bivši srpski permijer iz vremena Slobodana Miloševića, Radoman Božović, njihov savetnik za ovaj region.\nS druge strane, dodaje, u hrvatskom savetničkom timu su Stjepko Boban, nekadašnji predsednik Uprave Hrvatskih cesta i Hrvatskih auto-cesta, te Jadranka Jureško Kero, bivša savetnica predsednice Republike.\nOdluka o izvođaču doneta je u poslednjem trenutku, a u 120 dana predviđenih za evaluaciju ponuda događala se prava drama, navodi ,,Globus“.\n,,Pre svega, čekao se barem nezvanični stav Evropske komisije o mogućnosti da posao gradnje mosta koji se sufinancira evropskim novcem dobije kineska kompanija. Iako niko nije službeno Hrvatskoj prigovarao davanje posla kineskoj kompaniji, neslužbeno je Zagrebu sugerisano da pričeka s odlukom”, tvrdi ,,Globus“.\nKako dodaje, prema dostupnim informacijama, nekoliko je velikih evropskih građevinskih firmi lobiralo u Briselu da se Kinezima onemogući ulazak na hrvatsko tržište.\nTakođe, dodaje se u analizi Globusa, oduvek je postojala pretnja Bakira Izetbegovića i Stranke demokratske akcije da će preko Parlamenta BiH, te u Briselu izlobirati odlaganje gradnje mosta zbog nerešenog graničnog pitanja.\n,,U BiH je Hrvatima glavni saveznik Milorad Dodik, koji je Zagrebu poručio da ima pravo na gradnju Pelješkog mosta i da će njegovi zastupnici biti na strani HDZ-a u Domu naroda, gornjem domu Parlamenta Bosne i Hercegovine, čime bi se blokiralo donošenje odluke o protivljenju gradnji Pelješkog mosta kao zajedničkog stava Parlamentarne skupštine BiH, koju čine dva doma”, tvrdi ,,Globus“.\nNa kraju, zaključuje, kod premijera na stolu ostale su samo dve opcije – ,,ili će se gradnja mosta dati kineskoj kompaniji ili će se takmičenje poništiti uz obrazloženje da sve ponude daleko premašuju procenjenu vrednost nabavke”.\n,,Globus” zaključuje da se početak radova, po novom planu, očekuje na proleće i da je najnovije obećanje da će most biti izgrađen 2021. godine.\nDnevne vestiBriselEUinfrastrukturaKinakineske investicijemostpelješačkiHrvatska\nNemačka štampa: Plenković je najuspešniji Tuđmanov naslednik


Srbija je prema oceni Evropske komisije spremna za otvaranje Poglavlja 29, posvećenog pitanju Carinske unije, glavna je poruka Konferencije "Poglavlje 29 - o čemu pregovaramo", koja je održana u prostorijama Privredne komore Srbije (PKS).\nDušanka Kalezić, savetnica predsednika PKS zadužena za pitanja evropskih integracija, istakla je da je konferencija nastavak aktivnosti komore koje imaju za cilj informisanje privrede Srbije o pregovaračkom procesu i uticaju pregovaračkog procesa na poslovanje u našoj zemlji.\nOna je naglasila da će privrednici biti u prilici da od rukovodilaca pregovaračkih grupa čuju o sadržini svih poglavlja od neposrednog interesa za privredu, koja Srbija pregovara na svom putu ka članstvu u EU.\nPredstavnik Kancelarije za evropske integracije Vlade Republike Srbije, Aleksandar Simić, istakao je dobru saradnju Kancelarije i PKS i najavio da se u narednom periodu očekuje usvajanje Nacionalnog programa za usvajanje pravnih tekovina Evropske unije za period od 2016. do 2018. godine.\nPredsednica Pregovaračke grupe 29, Vesna Hreljac Ivanović, pomoćnik ministra finansija, upoznala je učesnike skupa sa sadržinom pregovaračkog poglavlja i strukturom državnih organa, uključenih u rad te pregovaračke grupe. Kako je ocenila, ova oblast je u potpunosti regulisana pravilima i propisima EU.\nNadica Pantović, načelnik Odeljenja u Sektoru za carinski sistem i politiku Ministarstva finansija, predstavila je Izveštaj EK o skriningu za Poglavlje 29, navodeći da nas u narednom periodu očekuje priprema pregovaračke pozicije za Poglavlje 29, otvaranje poglavlja i kontinuirane zakonodavne aktivnosti.\nO daljoj modernizaciji i unapređenju carinske službe i ulozi carine u procesu implementacije propisa, govorio je Veselin Milošević, pomoćnik direktora Uprave carina.


Electrolux EN3854MOX frižider sa zamrzivačem cena, cene Srbija, prodaja Beograd Novi Sad Niš\nElectrolux EN3854MOX frižider sa zamrzivačem cene\nElectrolux EN 3854MOX Energetski razred A++, Kapacitet frižidera 265 l, Kapacitet zamrzivača 92 l... specifikacija\n35.499 din - 42.990 din\n41.999 din - 49.999 din\n67.890 din - 84.990 din\n36.890 din - 44.990 din\n39.999 din - 48.990 din\n33.890 din - 39.990 din\n57.890 din - 63.990 din\n56.999 din - 61.990 din\nEPonuda nije internet prodavnica već Vam omogućava da brzo i lako nađete Electrolux EN3854MOX frižider sa zamrzivačem po najjeftinijoj ceni. Naš cilj je da kupci budu što bolje informisani o ponudi Electrolux frižider sa zamrzivačem EN3854MOX na tržištu Srbije. Vrlo lako nalazite željeni proizvod za kategoriju Kombinovani frižideri cene, ne morate da lutate od sajta do sajta za Electrolux Kombinovani frižideri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Electrolux EN3854MOX frižider sa zamrzivačem sa PRODAVCEM. EPonuda ne može da garantuje potpunu tačnost specifikacije i slika za Electrolux EN3854MOX frižider sa zamrzivačem. Pre kupovine, podatke za Electrolux frižider sa zamrzivačem EN3854MOX proverite na sajtu PROIZVOĐAČA.


O istoj nepravdi iz tuđeg pera - zapuštena didovina - Blog.hr - komentari na post\n09.03.2010. (00:19) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\n09.03.2010. (01:05) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\n09.03.2010. (15:37) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\n09.03.2010. (22:15) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\n09.03.2010. (22:16) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\n09.03.2010. (23:13) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\n10.03.2010. (10:42) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\n10.03.2010. (10:45) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\n10.03.2010. (19:19) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\n11.03.2010. (12:16) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\n12.03.2010. (10:23) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\n12.03.2010. (13:39) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...


Kvalitet i higijenski procesi :: Ecolab Serbia\nSvojim softverom EcoChexx.Net, Ecolab nudi inovativni komplet programa koji će podići sigurnost proizvoda na viši nivo usavršenim programom kontrole kvaliteta i higijene. Sistemom se poboljšava usaglašenost sa standardima kvaliteta i tako povećava efikasnost, kvalitet i sigurnost poslovanja.\nOvim interaktivnim kompletom softvera zasnovanim na Web-u efikasno i delotvorno se mogu organizovati i dokumentovati aktivnosti i zadaci na održavanju higijene u sredini u kojoj se proizvodi hrana. Svaki zadatak vezan za proces održavanja higijene može se uvrstiti u plan, dodeliti, odobriti, proceniti i dokumentovati. Obimni sistemi kontrole kvaliteta na papiru zamenjuju se automatskom obradom podataka, dozvoljavajući viši nivo tačnosti i informacija u realnom vremenu jednostavnim pritiskom na dugme.\nMenadžerima se pruža viši stepen transparentnosti, znanja i kontrole. Zaposleni na svim organizacionim nivoima dobijaju neophodnu obuku i podršku u vidu informacija, rasporeda zadataka i procedura.\nSoftver je u potpunosti usklađen sa HCPP i svim zahtevima sistema standarda kvaliteta kako bi se optimizirala kontrola kvaliteta\nSoftver obezbeđuje auomatizovano trasiranje revizije i dokumentovanje svih aktivnosti s pristupom svim kvalitativnim informacijama preko jednog jedinog sistema\nUz softver se postiže bolja efikasnost rada


Asanž, Snouden i Meningova nominovani za Nobela – mojKontakt portal – Radio Televizija Kontakt\nAsanž, Snouden i Meningova nominovani za Nobela\nIrski aktivista i dobitnik Nobelove nagrade za mir 1976. godine Marid Korigan Megvajer nominovala je za tu nagradu za 2021. osnivača “Vikiliksa” Džulijana Asanža i zviždače Edvarda Snoudena i Čelsi Mening, objavio je list “Ajriš tajms”.\nOna je u pismu Nobelovom komitetu u Norveškoj navela da su sve troje navedenih individualno dali primjer hrabrosti u razotkrivanju protivzakonitih postupaka vlasti koji su doveli do smrti miliona ljudi.\nMegvajerova je istakla da su Asanž, Snouden i Meningova rizikovali svoju slobodu i živote, te da je kolektivno njihova žrtva i nesebičnost sjajna demonstracija veličanstvenosti ljudskog duha, prenio je “Sputnjik”.\nAsanž je izložen mogućoj kazni zatvora u trajanju od maksimalno 175 godina na osnovu 18 tačaka optužbi u SAD, Snouden bi mogao da bude osuđen na maksimalnu kaznu zatvora u trajanju od 10 godina, dok je Meningova 2013. godine osuđena na 35 godina zatvora, ali ju je četiri godine kasnije pomilovao tadašnji predsjednik Amerike Barak Obama.\nOna je kasnije ponovo osuđena na kaznu zatvora u martu 2019. godine nakon što je odbila da svjedoči o povezanosti sa Asanžom, ali je puštena godinu dana kasnije uz kaznu od 256.000 dolara.\nDodik zahvalio medicinarima: Živ sam zahvaljujući vašoj posvećenosti


Proteinski suplementi donose više štete nego koristi\nVisok nivo proteina u dijetetskim suplementima izaziva ozbiljna neželjena dejstva, kao što su mučnina, pa čak i oštećenje bubrega i jetre, ističe Britansko dijetetsko udruženje (BDA).\nOčekuje se da će u bliskoj budućnosti u Velikoj Britaniji na pakovanjima suplemenatima koje koriste sportisti postojati poseban znak ako je proizvod opasan po zdravlje. Nije odlučeno da li će biti nabrojana sva moguća neželjena dejstva.\nKao što je poznato, našem telu trebaju proteini za rast miišića, pa mnogi koji vežbaju u teretanama kao i sportisti koriste proteinske dodatke hrani da stimulišu metabolizam i rast mišićnog tkiva. Korišćenjem proteiskih suplemenata čovek remeti svoju ishanu - bubrezi bodibildera mogu da budu tri do četiri puta više opterećeni.\nBodibilderi na zapadu koriste suplemente specijalno pravljene da smanje rizik za bubrege i često prave pauze u korišćenju proteinskih suplemenata. Korisnici suplemenata neznaju delovanje i moguća neželjena dejstava tako da mogu da dobiju bubrežnu insuficijenciju (slabost bubrega). Kako se ističe u studiji to može da se desi za samo 5 godina upotrebe.\nBDA veruje da ljudi mogu dovoljno proteina da dobiju iz piletine i mleka. Ljudi zaboravljaju da su sintetički proteini u mnogim svojstvima iza prirodnih. Postoji mnogo studija koje ističu da osobe koje brzo dobijaju mišićnu masu zahvaljujući proteinskim koktelima kada prestanu da treniraju i koriste proteine veoma brzo gube kilograme dobijene na račun mišića.\nOsobi sa povećamnim proteinskim potrema treba svega 2g na kilogram telesne težine. Drugim rečima čoveku od 80kg treba svega 160g proteina dnevno. Ako to podeli na 5 obroka koliko obično imaju bodibilderi dobiće 32g po obroku - ekvivalent komad piletine ili čaša mleka.


Cucić: Imamo dovoljno kapaciteta i sredstava za zbrinjavanje migranata\nIzbeglica u starom hangaru u Beogradu\nSrbija ima dovoljno kapaciteta i sredstava za zbrinjavanje migranata tokom predstojećih zimskih meseci, ali problem predstavlja oko 1.500 ljudi koji ne žele da se registruju i budu smešteni u nekim od prihvatnih centara, izjavio je republički komesar za izbeglice i migracije Vladimir Cucić.\n"Imamo kapacitete, imamo energente i dovoljno para za hranu do aprila. Ne očekujem veće probleme tokom zime", kazao je Cucić agenciji Beta.\nPrema njegovim rečima problem je oko 1.500 migranata koji uglavnom borave u Beogradu u parku kod Autobuske stanice ili u improvizovanim skloništima, oni nisu registrovani i uglavnom potiču iz zemalja i pripadaju kategorijama koje nijedna zemja EU ne želi da primi.\n"Problem je beogradski park i mladi momci koji pripadaju kategorijama i nacijama koje Evropa nikako ne želi da primi, njihov broj se povećava", kazao je Cucić i dodao da je reč o uglavnom ekonomskim migrantima iz zemalja koje nisu zahvaćene ratnim sukobima.\nNapomenuo je i da bi ta situacija mogla da bude rešena za svega nekoliko sati, ali da Srbija ne želi da primenjuje silu prema "toj muci i bedi".\nNeregistrovane migrante Cucić je pozvao da se prijave i smeste se u neki od prihvatnih centara Komesarijata za izbeglice i migracije.\nOn je pojasnio da Mađarska mesečno preko svoje granice pusti oko 400 migranata i da samo oni koji se prijave imaju šansu da se nađu na tim spiskovima.\n"Savetujem im da idu u neki od naših centara, to je jedini način da dodju na listu, ako i ne budu stavljeni na nju bar ćete znati na čemu su", kazao je Cucić i dodao da će u Evropsku uniju najlakše ući porodice, dok je za samce otežana prohodnost.\nOn je kritikovao pojedine organizacije koje, kako je ocenio, obmanjuju migrante, pa ih pogrešno i protiv njihovog interesa savetuju da je bolje da se ne prijave, pa čak rizikuju i odlazak u zatvor zbog ilegalnog boravka u zemlji.\nZa one migrante koje Evropska unija definitivno ne bude htela komesar vidi dva moguća rešenja - ili da se u dogovoru sa EU postignu i sprovode sporazumi o readmisiji u zemlje porekla, ili da se vraćaju u susedne zemlje iz kojih su ušli na teritoriju Srbije.\nIpak, ovo drugo rešenje Cucić je opisao kao "igranku", pošto bi migranti, prema njegovoj proceni ponovo pokušavali da se domognu željenih destinacija u EU.\nPrema rečma komesara, oko 100 migranata podnelo je zahtev za azil u Srbiji i oni uglavnom saradjuju sa Komesarijatom i rade kao prevodioci.\n"To su sve jako dobra deca iz dobrih porodica, ne bismo se postideli kada bi oni ostali ovde", kazao je Cucić.\nKako je naveo u poslednjih nekoliko meseci nema drastičnih promena kada je reč o broju migranata koji borave u Srbiji, i ta cifra se kreće oko 6000 do 6.500.\nKomesar je najavio i da bi u narednih nekoliko nedelja trebalo da budu prošireni smeštajni kapaciteti za još oko 1.000 kreveta.


Reporter Sputnjika u Draču: Ljudi po parkovima, još ne smeju kući /foto/ - Sputnjik Srbija\n15:36 26.11.2019 (osveženo 16:29 26.11.2019) Preuzmite kraći link\nIz ruševina su, prema poslednjim podacima, izvučene najmanje 23 osobe, među njima i jedno dete. Mnoge zgrade su potpuno srušene, druge su napukle i značajno oštećene, a u gradu vlada napeta atmosfera: ljudi uglavnom sede u parkovima, trudeći se da ne paniče, ili traže smeštaj na bezbednijem mjestu.\nStanovnici Drača su uplašeni zbog mogućih novih potresa\nNa najteže pogođenim lokacijama u gradu prisutni su policija i vatrogasci. Nekolicinu ljudi čija je zgrada teško oštećena zatekli smo u dvorištu škole. Prepričavajući kako su doživeli trenutke samog potresa, koji je grad pogodio oko 4 časa ujutru, pa zatim ponovo u 7 časova i 10 minuta, reporteru Sputnjika rekli su da za sada ne znaju kuda će, ali da strahuju da se vrate kućama, jer ne mogu da procene da li su bezbedne.\nPosledice zemljotresa u Draču\nNe vraćaju se kući\nIpak, i pored svega, život se u gradu odvija koliko-toliko normalno, a rade i kafići u kojima su mnogi potražili okrepljenje.\nEpicentar prvog potresa, magnitude 6,4 stepena, nalazio se kod Drača, na dubini od oko 10 kilometara, dok je snaga drugog zemljotresa iznosila 6,5 stepeni. U periodu od tri i po časa na teritoriji Albanije zabeleženo je čak 20 zemljotresa, većinom jačih od četiri stepena po Rihteru.


Petak, 18 Mart 2011 17:00\nZločinac je ustvrdio da nisu tačni navodi svjedoka Prstojevića da je podjela Sarajeva bila glavni cilj\nOptuženi Radovan Karadžić tvrdio je danas pred Haškim tribunalom da se nije zalagao za podjelu Sarajeva nego za "mirnu transformaciju u dva grada" i da je isto važilo za BiH, a svjedok optužbe Nedjeljko Prstojević to je potvrdio. Bivši predsjednik Republike Srpske optužen je, između ostalog, za progon Bošnjaka i Hrvata iz 20 opština u BiH i terorisanje stanovništva Sarajeva artiljerijskim i snajperskim napadima 1992-95. Prstojević je u to vrijeme bio predsjednik srpske opštine Ilidža i komandant opštinskog kriznog štaba.\nTokom unakrsnog ispitivanja svjedoka, Karadžić je tvrdio da "nikada nije pominjao podjelu Sarajeva nego transformaciju mirnim putem - u dva grada" i da je taj princip zagovarao za cijelu BiH prije nego što je rat izbio. Potvrđujući to, Prstojević je rekao: "Srbi su i tada i sada smatrali BiH svojom državom i nikada je nismo osporavali i negirali. Htjeli su da se živi komšijski, a svako obavlja svoje nacionalne poslove".\nPrstojević je juče, dok ga je ispitivao tužilac, potvrdio da je podjela Sarajeva bila cilj bosanskih Srba koji je zagovarao i Karadžić. Optuženi i svjedok složili su se danas da su "rat izazvali prvaci Stranke demokratske akcije i muslimanski ekstremisti, koji su još 1991. formirali krizne štabove i paravojne formacije".\nS druge strane, po Karadžiću i Prstojeviću, "Srpska demokratska stranka i njen vrh tražili su mirno rješenje sve dok rat nije postao neizbježan, a potom su se organizovali za odbranu".\nKaradžić je sugerisao i da su "muslimani nastojali da uspostave dominaciju u Sarajevu i BiH vještačkim priraštajem stanovništva". "Vještački priraštaj" trebao je da bude rezultat "doseljavanja muslimana iz Sandžaka i iz Turske", kao i "fatve" vjerskog poglavara da "svaka muslimanka rodi petoro djece kako bi jedno dala za BiH", rekao je Karadžić.\nPrstojević je odgovorio da za takvu "fatvu" nije čuo, ali da su se "muslimani iz Sandžaka masovno doseljavali na srpsku zemlju u sarajevskom naselju Sokolović-kolonija". Na Karadžićevu sugestiju, svjedok je izjavio i da su "muslimanske snage izazvale sukobe na Ilidži i da su imale plan da Srbe zakolju i masakriraju".\nUpitan da li je na osnovu dokumenata "jasno da u odbrani od muslimanske ofanzive na Ilidži u maju 1992 nije bilo snaga sa strane", Prstojević je odgovorio: "Potpuno je jasno, svakom dobronamjernom, da nije bilo snaga sa strane ... Ali, učestvovalo je desetak-petnaest 'arkanovaca' na položajima na Kasindolu". U glavnom iskazu tokom kojeg ga je tužilac tretirao kao "neprijateljskog svjedoka", Prstojević je ranije posvjedočio da su na Ilidži djelovali "arkanovci" koje je predvodio Milorad Ulemek-Legija s kojim se sreo.\nU naselju je bila i paravojska Branislava Gavrilovića, zvanog Brne, čiji su pripadnici govorili da su članovi Srpske radikalne stranke, a koje je obišao Vojislav Šešelj. Prstojević je juče potvrdio i da je u ljeto 1992. "tražio ubijanje muslimana u okolini Sarajeva", pošto mu je tužilac predočio da posjeduje snimak tih njegovih riječi. Unakrsno ispitivanje Prstojevića, Karadžić koji se brani sam, okončaće u ponedjeljak, 21. marta.\nTrenutno aktivnih Gostiju: 201 i Članova: 22\nTi si ovdje: Vijesti - BiH - Karadžić: Određeno je fetvom da muslimanke rađaju po petoro djece kako bi jedno dale za BiH


Vlade Kosova i Albanije potpisale su danas u Prištini 19 sporazuma iz raznih oblasti.\nAljbin Kurti i Edi Rama (Foto Koha Ditore)\nNa zajedničkoj sednici potpisani su sporazumi iz oblasti obrazovanja, slobode kretanja i ravnopravnog građanskog statusa.\nUz studiju o ostvarivanju zajedničkog carinskog sistema, potpisan je i sporazum koji vodi ujedinjenju tržišta socijalnog osiguranja. Potpisan je i sporazum koji ima za cilj razvoj terminala za tečni gas u Valoni (Albanija), u koji će se uključiti i Kosovo.\nDogovoreno je povećanje razmene, u kvantitetu i kvalitetu poljoprivrednih proizvoda, kao i zajednički pristup finansijama EU. Dogovorena je i izgradnja zajedničkog informaciono-statističkog sistema.\nIz oblasti putne infrastrukture dogovorena je „studija za unapređenje prekograničnih puteva“ i studija izvodljivosti za izgradnju železničke linije Drač-Priština.\nTa železnica će, kako je navedeno, Kosovo i Albaniju staviti na mapu važnih međunarodnih koridora za transport ljudi i robe.\nIz oblasti zdravstva potpisani su sporzumi „o saradnji bolnica u pograničnim oblastima“, kao i o objedinjavanju protokola za lekove i medicinska sredstva, odnosno o razmeni retkih lekova.\nIntenziviranje saradnje i konsolidacija napora u oblasti gorskog spasavanja i teritorijalnih voda je deo sporazuma iz oblasti odbrane.\nDogovoreno je priznavanje pravosudnog ispita i omogućavanje obavljanja advokatske profesije na Kosovu i u Albaniji. Dogovorena je i izrada zajedničke albanske enciklopedije.


Datum objave: 10.01.2018 14:51 | Autor: PR služba\nFinalni rezultati idejnih rješenja za obje opcije međunarodnog Instituta za održive tehnologije na prostoru Jugoistočne Evrope biće po prvi put biti predstavljeni naučnoj i političkoj javnosti 25. i 26. januara 2018. godine na Naučnog forumu koji se održava na međunarodnom institutu Abdus Salam – ICTP u Trstu.\nUpravo Ministartsvo nauke Crne Gore u saradnji sa ovim institutom u Trstu organizuje Forum (http://indico.ictp.it/event/8408/).\nNa Forumu će učestvovati visoki predstavnici Evropske komisije (drugi čovjek Evropske komisije zadužen za istraživanje i inovacije, g. Robert Jan Smits), predstavnici UNESCO-a, Međunarodne agencije za atomsku energiju (IAEA), Evropskog društva fizičara (EPS), CERN-a, kao i predstavnici naučne i poslovne zajednice regiona, ali i drugih zemalja.\nCrna Gora je inicirala jedan od najljepših projekata u duhu „Nauke za društvo“, a koji bi bio jedinstven u regionu Jugoistočne Evrope. Inicijativu je prvobitno predložio profesor Hervig Šoper (Herwig Schopper), nekadašnji generalni direktor CERN-a.\nJedna od opcija Instituta je Hadronska kancer terapija i istraživanje u biomedicini pomoću protona i težih jona, koja danas predstavlja najsavremeniji i najuspješniji metod za liječenje velikog broja vrsta kancera. Realizacijom ovog projekta upravo ovakva metoda liječenja bi bila dostupna svim gradjanima regiona. Projekat bi istovremeno bio jedinstven u svijetu jer bi 50 odsto vremena bilo odvojeno za istraživanja. Na projektu bi radilo oko 1000 istraživača, dok bi broj pacijenata koji bi se lijecio na ovom institutu pokrivao potrebe teritorije od oko 20 miliona stanovnika.\nDruga opcija instituta je komplementarna prvoj, u pitanju je četvrta generacija sinhrotronskog izvora zračenja ('4th generation Synchrotron Light Source') zasnovana na savremenim tehnologijama, koja bi omogućila širok spektar istraživanja sa brojnim primjenama u industriji.


Hrvatski bankari upozoravaju da privredni rast ozbiljno usporava – Bankar.rs\nHome/ANALIZE/Hrvatski bankari upozoravaju da privredni rast ozbiljno usporava\nHrvatski bankari upozoravaju da privredni rast ozbiljno usporava\nRast hrvatskog BDP-a u 2020. godini usporiće na 2,5 odsto, u odnosu na srednje očekivanje od 2,9 procenata za ovu godinu, a osim spoljnih razloga na to će uticati unutrašnje slabosti poput izostanka reformi i nepovoljnih demografskih kretanja, kaže se u analizi Hrvatskog udruženja banaka (HUB) objavljenoj u četvrtak.\n“Osim spoljnih razloga, uzroci takvih kretanja su standardno poznate unutrašnje slabosti kao što su izostanak reformi, prepreke ulaganjima, neefikasan državni sektor, kao i nepovoljni demografski trendovi”, mišljenje je članova Kluba glavnih ekonomista pri HUB-u koji su učestvovali u anketi, koji dodaju da bi u 2020. moglo doći do ravnomerno blagog usporavanja svih delova BDP-a, prenosi Novac.hr.\nEkonomisti kažu da izvore iznenađenja u sledećoj godini ne treba ponovo očekivati u domenu kursa i deficita, odnosno javnog duga. Tako očekuju kurs na istim nivoima kao pred kraj 2019, dok bi razmera javnog duga, uz blagi fiskalni deficit, trebalo da nastavi da se smanjuje približno istim tempom kao i ove godine, a predviđaju i nastavak perioda niskih kamatnih stopa.\nKako se navodi u analizi, u Evropskoj uniji i evrozoni u 2020. se jednoglasno očekuje usporavanje privrednog rasta, uglavnom zbog industrijske recesije koja izvire iz autoindustrije i globalnog trgovačkog rata, no prognoze se razlikuju u pogledu intenziteta i rasprostranjenosti usporavanja.\nNa primer, MMF očekuje rast nemačke privrede po stopi od 1,3 odsto u 2020. godini, a Evropska komisija od jedan odsto, a ta kretanja su veoma važna i za kretanja u srednjoj i istočnoj Evropi. MMF-ova očekivanja prelivanja usporavanja na srednju i istočnu Evropu blaža su od očekivanja Komisije, no i jedna i druga ključna institucija zadržavaju relativno optimistična očekivanja za Hrvatsku, napominju iz HUB-a. Prema MMF-u će hrvatska privreda rasti tri odsto u 2019. i 2,7 odsto sledeće godine, dok su očekivanja Komisije na 2,9 i 2,6 procenata.\nI prognoze glavnih ekonomista četiri hrvatske vodeće banke su u skladu sa prognozama tih institucija. Naime, u julu ove godine ekonomisti su prognozirali ovogodišnji rast od 3 odsto, a u međuvremenu je došlo do blage korekcije, pa srednje očekivanje sada iznosi 2,9 odsto, unutar veoma uskog raspona prognoza od 2,8 do 3 procenta. Pritom lična potrošnja i investicije “vuku” ka gore, dok oporavak uvoza poništava doprinos izvoza tako da je, gledano statički sa strane upotrebe BDP-a, doprinos međunarodne razmene rastu negativan”, stoji u analizi HUB.\nNavodi se i da će nominalni kurs kune za evro godinu završiti na nešto slabijem nivou no što se očekivalo pre šest mjeseci, te na deficit budžeta opšte države koji bi mogao zadržati razmeru javnog duga oko 72 odsto BDP-a. To je znatno niže nego 2018. kada je iznosio oko 74 odsto, ali ipak malo više od vladinih očekivanja za kraj ove godine, koja su bliže pragu od 71 procenta, napominju iz HUB-a, preneo je Novac.hr.\nBankari Hrvatska privredni rast\nDinar nastavlja mirovanje, kurs 117,5282


Gangster u uniformi, zločinac u odelu - Balkanska\nRamuš Haradinaj je podneo ostavku na mesto premijera Kosova, a osim reakcija iz regiona i evropskih zvaničnika koji se bave pitanjima zapadnog Balkana, o tome su pisali i brojni svetski mediji.\nBBC podseća da je Haradinaj bio “pobunjenički komandir” tokom sukoba na Kosovu 1998. i 1999. godine, i prenosi Haradinajevu izjavu da je imao izbor da li će se pred sudom pojaviti kao premijer ili kao građanin, prenosi B92.\nPrenose i da je Haradinaj demantovao optužbe za koje ga Hag tereti, dodajući i da je već dva puta oslobođen optužbi.\nO Haradinajevoj ostavci izvestili su i francuski mediji, a “Frans 24”, je objavio tekst u čijem naslovu Haradinaja naziva po njegovom ratnom imenu – Rambo.\nTamošnji mediji prenose da je Karla Del Ponte svojevremeno nazivala Haradinaja “gangsterom u uniformi”.\nVest o tom događaju prenose agencije Rojters, AP, kao i turska televizija “Dejli Sabah”, agencija Anadolija i drugi.\nMediji podsećaju da je Haradinaj već dva puta oslobođen optužbi za ratne zločine i zločine protiv čovečnosti u toku sukoba krajem 90-ih godina, te da je hapšen 2017. godine u Francuskoj po srpskoj poternici, ali da je oslobođen u junu te godine.\n“Optužbe su uključivale trgovinu ljudskim organima zatvorenika i ubistva Srba i drugih nealbanaca. Sud, koji je deo kosovskog pravosudnog sistema iako je smešten u Holandiji, ove godine je započeo sa ispitivanjem bivših kosovskih boraca”, piše Njujork tajms.\nGrađanski preokret: VS po Ustavu “brani zemlju od oružanog ugrožavanja spolja”. Pošto nema dijaloga tamo gde mu je mesto, u subotu 13. aprila svi na protest ispred Narodne skupštine


Vlasti Crne Gore preporučile četvrtu dozu vakcine za ugrožene osobe - Politički.rs\nVlasti Crne Gore su usvojile nove preporuke o vakcinaciji protiv korona virusa, a jedna od njih je da ugrožene osobe prime i četvrtu dozu vakcine.\nInstitut za javno zdravlje Crne Gore saopštio je da su nove i objedinjene preporuke donete na osnovu zaključaka sa sednice Stručnog savetodavnog tela za imunizacije (NITAG).\nZa osobe koje spadaju u posebno ranjive ili osetljive, preporuka je da prime i četvrtu dozu vakcine, tri do šest meseci posle treće.\nNaknadno će biti definisano da li će primiti neku od postojećih ili vakcinu napravljenu na osnovu novih sojeva korona virusa.\nNajavljeno je da će vakcinacija dece od pet do 11 godina početi kada posebna formulacija Komirnati/Fajzer (Comirnaty/Pfizer) vakcine bude dostupna u Crnoj Gori.\nStarijima od 50 godina snažno se preporučuju mRNA vakcine, kakve prave kompanije Fajzer i Moderna.\nSvim osobama se preporučuje da kao treću dozu prime mRNA vakcinu, nezavisno od vrste koju su prethodno primili.\nKrivokapić siguran da aktuelna većina ostaje\nTagged: ČETVRTA DOZA, CRNA GORA, VAKCINACIJA


Kritike presude ruskim pankerkama\nAFP javlja da je u telefonskoj anketi moskovskog radija Eho, čak 77 odsto slušalaca navelo da je "nemoguće složiti se sa presudom"\nAktivisti s maskama pružaju podršku bendu "Pusi rajot" na demostracijama u Varšavi\nDve godine zatvora za ruske pankerke\nRusija se suočava sa sve glasnijim kritikama dvogodišnje zatvorske kazne izrečene članicama ženskog pank benda "Pusi rajot" po optužbi za huliganizam, zbog protesta koji su održale u pravoslavnoj crkvi u Moskvi.\nSudija je juče izrekla presudu za tri devojke, koja je izazvala demonstracije u gradovima širom sveta, uključujući Moskvu, London, Pariz i Njujork.\nBranioci benda planiraju da ulože žalbu na presudu.\nNjihove klijentkinje uhapšene su u martu, pošto su u najvećoj pravoslavnoj crkvi u Moskvi izveli takozvanu "pank molitvu", tražeći od Device Marije da oslobodi zemlju od Vladimir Putina, koji je nekoliko nedelja posle protesta osvojio treći predsednički mandat.\nPravoslavna crkva juče je izdala saopštenje u kome poziva ruske vlasti da se u okviru zakona "smiluju" na članice benda "Pusi rajot".\nFrancuska novinska agencija javlja da je u telefonskoj anketi koju je sporveo moskovski radio Eho, čak 77 odsto slušalaca navelo da je "nemoguće složiti se sa presudom".\nSAD su presudu nazvale "disproporcionalnom" i pozvale ruske vlasti da preispitaju slučaj i pobrinu se da pravo slobode izražavanja bude ispoštovano. Presudu su kritikovali Evropska unija i Amnesti Internešnal.\nProtesti su nesvisli jer nema te zemlje u svetu koja dozvoljava da se u crkvi pravi perfomans sa sprdnjom crkvi i Predsedniku Republike. E sto je to Rusija izgleda da upravo to u njoj ne bi trebalo da vazi.


Iz BPK Goražde odlaze mladi i školovani kadrovi – Biznis.ba\nNaslovnaBiHIz BPK Goražde odlaze mladi i školovani kadrovi\nobjavljeno 19. dec 2021. u 13:03\n– Prema našim podacima, zbog preseljenja u druge općine i gradove sa evidencije se odjavilo 40 osoba, zbog zaposlenja u drugim gradovima ili općinama odjavilo se 95 osoba dok su se zbog zaposlenja u inostranstvu odjavile 23 osobe – precizirala je direktorica Službe za zapošljavanje BPK Goražde Aida Bezdrob.\n– Kada je u pitanju stručna sprema onih koji su napustili naš kanton i otišli u inostranstvo na rad, ne možemo sa sigurnošću reći da je to odliv jednog ili nekoliko određenih zanimanja, ali svakako možemo istaći da prednjače osobe sa srednjom stručnom spremom – proizvodni radnici različitih zanimanja i vozači motornih vozila – naglasila je.\n– Svjedoci smo da građani generalno napuštaju našu državu i odlaze u inostranstvo a pogotovo mladi i stručni kadrovi, a prema našim podacima u BPK Goražde situacija još nije toliko alarmantna. Međutim, smatram da je već odavno vrijeme da sve relevantne institucije i u našem kantonu trebaju da učine sve što je u njihovim nadležnostima kako bi se popravila trenutna situacija i odlazak mladih i školovanih ljudi bio što manji – istakla je Bezdrob.\n– U saradnji s Vladom BPK Gorazde i Federalnih zavodom za zaposljavanje radimo na tome da se iznađu načini i finansijska sredstva kako bi taj projekat obuhvatio sve osobe sa VSS-om koje nisu imale priliku da steknu radno iskustvo. To će biti naš prvi korak kako bi doprinijeli tome da što više mladih i stručnih ljudi dobije priliku da stekne radno iskustvo i time postane konkurentniji na tržištu rada – istakla je direktorica Službe za zapošljavanje BPK Goražde.\n– U posljednjih nekoliko godina u BPK evidentna je tiha smjena generacija. Raste broj osoba starijih od 65 godina koji su “nosili” privredu i razvoj ovog područja, dok se smanjuje broj osoba od 16 do 65 godina, odnosno radno sposobnog stanovištva, smanjuje se i broj djece zbog čega je prirodni priraštaj negativan. Mladi koji dolaze iz obrazovnog procesa nisu dovoljno konkurentni na tržištu radne snage da bi zamjenili one koji okončavaju svoj radni vijek, tako da teško dolaze do zaposlenja. Trenutno je u BPK Goražde zaposleno oko 7.600 osoba od čega je više od 50 posto u realnom sektoru – kazao je predsjednik Privredne komore BPK Dževad Terović.


72 godine od oslobođenja Beograda | BN\n72 godine od oslobođenja Beograda\nMemorijalnim defileom, polaganjem vijenaca, otkrivanjem ploče sa imenima ulica u Beogradu i svečanom akademijom u Narodnom pozorištu, danas će biti obilježene 72 godine od oslobođenja Beograda u Drugom svjetskom ratu.\nSrbija 20.10.2016 | 08:17\nPredsjednik Srbije Tomislav Nikolić položiće vijenac na Spomen-groblje oslobodilaca Beograda i na spomenik Crvenoarmejcu, a ministar za rad, zapošljavanje, boračka i socijalna pitanja, Aleksandar Vulin, predvodiće državnu ceremoniju u okviru spomen-kompleksa Groblja oslobodilaca Beograda u Drugom svjetskom ratu.\nMemorijalni defile zakazan je za podne, a učesnici će se kretati od "Londona" do Palate "Albanija".\nNa trasi defilea biće postavljeno pet punktova, na kojima će glumci rekonstruisati neke od situacija u kojim se vojska i građanstvo našlo 20. oktobra 1944. godine.\nPrvi punkt nalaziće se kod zgrade Predsjedništva u Ulici kralja Milana, sljedeći kod Skupštine grada Beograda.\nDefile nastavlja do ugla Terazija i Trga Nikole Pašića na kome se nalazi i treći punkt, gdje će se odigrati dramska scena koja će podsjetiti na stravična stradanja rodoljuba na tom mjestu.\nNakon toga defile će se priblilžiti hotelu "Moskva" gdje se kod Terazijske česme nalazi predposljednji punkt, odakle se nastavlja ka Trgu Republike, a na sceni kod palate "Albanija" publika ce imati prilike da prisustvuje scenskom prikazu borbi za "Albaniju".\nBorba za ovo zdanje vodila se punih sedam sati i osvajana je "sprat po sprat", nakon čega je počelo povlačenje neprijateljske vojske iz grada.\nU defileu od "Londona" do Palate "Albanija" učestvovaće i predstavnici Ministarstva odbrane, Ministarstva unutrašnjih poslova, veterani SUBNOR-a i gradani.\nPredstavnici Vlade Srbije i Grada Beograda će otkriti ploče sa imenima ulica u Beogradu koje su dobile po sovjetskim komandantima jednica Crvene armije koje su učestvovale u oslobađanju Beograda.\nNa Novom Beogradu bivša Ulica Goce Delčeva postaje Bulevar maršala Tolbuhina, a bivša Pohorska ulica će ubuduće nositi ime Ulica generala Ždanova.\nKako je najavljeno, ploče će otkriti zamjenik gradonačelnika Beograda Andreja Mladenović i ambasador Rusije Aleksandar Ccepurin.\nUveče u 20 sati biće održana Svečana akademija u Narodnom pozorištu na kojoj će govoriti ministar unutrašnjih poslova Nebojša Stefanović u prisustvu ostalih članova vlade.\nU isto vrijeme predviđen je i koncert Akademskog ansambla Nacionalne garde Rusije u Sava Centru.\nVreme je da se sjetimo i legendi partizanskog pokreta....Peka Dapcevica i Koce Popovica.Koje sad doso na vlast u Srbiji .............sve luk i voda.....boranija......sve mali kalibar ljudi....


Strategija za više dece u porodici | TV KANAL 9 NOVI SAD\nNaslovna EMISIJE Strategija za više dece u porodici\nStrategija za više dece u porodici\nVIDEO K9: Šesti po redu međunarodni simpozijum "Akademik Berislav Beta Berić" posvećen porodici i populacionoj politici otvoren je danas u velikoj sali Skupštine Vojvodine.\nSimpozijum “Akademik Berislav Beta Berić” ove godine je posvećen temi “Primeri dobre prakse u populacionoj politici i planiranju porodice”.\nJedna od vodećih bila je tema fertiliteta u Srbiji, gde je navedeno da naša zemlja intenzivno radi na podsticanju rađanja većeg broja dece u jednoj porodici.\n“Naša zemlja radi intenzivno na jačanju mera populacione politike u cilju podsticanja rađanja, odnosno u cilju podizanja nivoa fertiliteta. U prilogu tome ide i strategija koja je doneta u julu 2018. godine i koja ima za cilj da podstakne rađanje, ne samo prvog i drugog, već i trećeg deteta u porodici”, rekla je Danijela Arsenović, demografkinja.\nNa ovom simpozijumu predstavljena su 32 rada o populacionoj politici u zemlji i regionu. Kako navodi Arsenijević, za novonastale strategije je potrebno vremena, i do 20, 30 ili 40 godina, kako bi se pokazali stvarni efekti.\n“To su sad mere koje neće dati ove ili sledeće godine rezultat. Mi moramo biti strpljivi i sačekati određeni vremenski period da prođe kako bi videli njihovo dejstvo i iskreno se nadamo da će one imati efekta”, navela je Arsenović.\nPored radova iz Srbije, predstavljeni su i radovi koji se bave problemom fertiliteta na prostoru Republike Srpske. Prof. dr Draško Marinković, navodi da su mere koje su sproveli još uvek, kako je rekao, rasute u sistemu, te da se ne sprovode konkretno i ciljano. Kao pozitivan primer na temu fertiliteta, ističe dečiji dodatak kao rešenje za negativne demografske trendove.\n“Međutim, ono što bi trebalo po uzoru na susedne zemlje iz regiona je, po meni, uvesti dečiji dodatak kao univerzalno pravo, kao sistemsku meru koja bi tretirala sve porodilje, nezavisno od reda rođenja dece i koje bi bilo u pravom smislu, prava mera, koja bi donekle pomogla da se zaustave negativni demografski trendovi”, kazao je Marinković.\nOvaj Simpozijum održava se svake četvrte godine u organizaciji Pokrajinske vlade, Matice srpske i Prirodno – matematičkog fakulteta u Novom Sadu.\nUstanovljen je u čast profesora Berislava Bete Berića koji je prvi ukazao na negativne demografske trendove vojvođanskog stanovništva.\nAkademik Berislav Beta Berić\nPrethodni tekstNovac za stambeno zbrinjavanje Roma po opštinama\nSledeći tekstDeo Detelinare danas bez grejanja


Počinje gasifikacija Barajeva | Energetski portal Srbije\nPočinje gasifikacija Barajeva\n05.03. 2018 Srbija | Gas\nMinistar rudarstva i energetike Aleksandar Antić izjavio je u Barajevu, gde je potpisan Ugovor za početak gasifikacije te opštine, da će Srbija u narednom periodu realizovati velike gasne projekte, od kojih su najvažniji proširenje gasnog skladišta Banatski dvor i gradnja velikog gasnotransportnog sistema u našoj zemlji od bugarske granice do Mađarske.\nUgovor za gasifikaciju Barajeva su potpisali generalni direktor Srbijagasa Dušan Bajatović, predsednik opštine Barajevo Slobodan Adamović i predstavnik Promont grupe, čime je počela realizacija tog projekta, koja će trajati do kraja 2021. godine.\nKako je rekao, proširenje podzemnog gasnog skladišta Banatski dvor treba da obezbedi gasnu sigurnost Srbije, pošto će biti povećan kapacitet sa 450 miliona metara kubnih godišnje na 750 miliona u prvoj fazi, do milijarde kubika. Predviđeno je dnevno povećanje eksploatacionih mogućnosti sa sadašnjih 4,3 miliona metara kubnih na 10 miliona, čime će Srbija zaista biti energetski bezbedna kada je reč o gasu, naglasio je ministar.\nAntić je kazao da će u narednom periodu biti izgrađen veliki magistralni gasovod Aleksandrovac – Tutin, ali i interkonekcija sa Bugarskom, koja će ove godine biti okončana u delu izrade projektne dokumentacije i ostalih procedura za početak izgadnje. Planiramo i interkonekciju sa Rumunijom, uzmajući u obzir rumuske potencijale i relativno povoljnu investiciju za Srbiju, pošto samo sedam kilometara do rumunske granice imamo infrastrukturu – do Mokrina. Ali, planiramo i veliki gasnotransportni sistem u Srbiji, od bugarske granice do Mađarske, koji će od Srbije učiniti tranzitnu zemlju, najavio je ministar rudarstva i energetike.\nGeneralni direktor Srbijagasa Dušan Bajatović rekao je da Srbijagas nastavlja sa projektom pod nazivom Nacionalni plan gasifikacije i da će još jedna beogradska opština dobiti gas. Polako završavamo gasifikaciju Beograda. Barajevo će dobiti gas za građane i industriju u okviru novoplanirane industrijske zone. Potrudićemo se da to ne bude za četiri godine kako piše u ugovoru, već i ranije, rekao je Bajatović. On je dodao da se završava gasifikacija opštine Rakovica i da je pri kraju gasifikacija Grocke i Zemuna, kao i da će možda još neka beogradska opština biti gasifikovana u narednom periodu. Bajatović je kazao da sve to Srbijagas finansira iz sopstvene likvidnosti.\nPredsednik opštine Adamović je rekao da je početak gasifikacije Barajeva veliki dan za tu opštinu i da su uspeli u saradnji sa Srbijagasom da obezbede tu investiciju vrednu 20 miliona evra, što je najveće ulaganje u Barajevu u poslednjih 30 do 40 godina. Zahvalio je Srbijagasu i dodao da će taj projekat biti završen do kraja 2021.godine.\nmagistralni gasovod Aleksandrovac - Tutin\nNacionalni plan gasifikacije


Dodik u Sankt Peterburgu o jačanju odnosa Srpske i Rusije, otvaranju predstavništva... - 07.12.2017, Sputnik Srbija\nDodik u Sankt Peterburgu o jačanju odnosa Srpske i Rusije, otvaranju predstavništva...\nPredsednik Republike Srpske Milorad Dodik boravi u službenoj poseti Sank Peterburgu, gde je sa gubernatorom Georgijem Poltavčenkom, razgovarao političkoj... 07.12.2017, Sputnik Srbija\n14:47 07.12.2017 (Osveženo: 03:45 26.08.2021)\n© RTRSPredsednik Republike Srpske Milorad Dodik boravi u službenoj poseti Sank-Peterburga Georgijem Poltavčenkom,\nPredsednik Republike Srpske Milorad Dodik boravi u službenoj poseti Sank Peterburgu, gde je sa gubernatorom Georgijem Poltavčenkom, razgovarao političkoj situaciji, o jačanju odnosa Srpske i Rusije, otvaranju Predstavništva Srpske u Sankt Peterburgu, a potpisan je i sporazum o saradnji biblioteka Srpske i Rusije.\nPredsednik RS Milorad Dodik je gubernatora Sankt Peterburga upoznao sa aktulenom političkom situacijom u Srpskoj i regionu.\nDodik je i ovaj sastanak iskoristio da zahvali Rusiji na iskrenom prijateljstvu i razumevanju odnosa u regionu.\n„Ovo je prilika da se zahvalim za rusku podršku u Savetu bezbednosti i putem multilateralnih tela koja se bave BiH, gde Rusija ima jasan stav o potrebi sprovođenja Dejtona, uvažavanje tog sporazuma i međunarodnog prava kako je to već rečeno od strane ruskih predstavnika sa najvišeg nivoa i onih koji se uključuju u rad foruma“, istakao je Dodik za RTRS.\nRazgovarano je i o otvaranju Predstavništva Srpske u Sankt Peterburgu. Grad je, kaže Dodik, bez naknade ustupio prostor u samom centru, i time će, dodaje, još više ojačati odnosi Srpske i Rusije.\n„Trebalo bi da u roku od nekoliko meseci uredimo taj prostor i dovedemo ga u funkciju otvaranja predstavništva“, napomenuo je Dodik.\nPrema rečima guvernera ovog grada Georgija Poltavčenka, saradnja Sankt Peterburga i Republike Srpske napreduje u mnogim oblastima, ali je neophodno razvijati odnose i u novim pravcima.\nPoltavčenko je tokom sastanka sa Dodikom naveo da se aktivno realizuju planovi dogovoreni tokom susreta na ovogodišnjem Međunarodnom ekonomskom forumu u Peterburgu, saopšteno je na zvaničnoj internet stranici peterburške gradske administracije.\nOn je ocenio da je uspešan primer razvoja zajedničkih projekata Međunarodni kongres „Sankt Peterburg i slovenski svet“, koji je održan u oktobru u Banjaluci.\nU fokusu sastanka bilo je i kako poboljšati pristupe arhivima i potencijalima koje imaju biblioteke u Srpskoj i Rusiji. U tom pogledu potpisan je i sporazum o saradnji Narodne i univerzitetske biblioteke Republike Srpske i peterburške državne biblioteke „Boris Jeljcin“.\n2 Jun 2017, 14:07\nTokom dana Dodik bi trebalo da razgovara i sa predstavnicima kompanije „Gasprom STG“. Ova kompanija izrazila je interes, a Srpska je to u načelu prihvatila, da se razgovara o formiranju zajedničke kompanije u Republici Srpskoj koja bi se nalazila u Zvorniku, pojašnjava predsednik Srpske. To će, dodaje, obezbediti veću energetsku bezbednost potrošačima, ne samo kada je reč o gasu, nego i električnoj i toplotnoj energiji.\n„Ukupna vrednost bila bi 70 miliona dolara koje bi obezbedile finansijske institucije iz Rusije, a predlog je da Gasprom STG i GAS RES već krajem sledeće nedelje u Banjaluci potpišu ugovor koji bi bio start za formiranje zajedničke firme u kojoj bi GAS RES imao osnivačko učešće“, poručio je predsednik Srpske.\nDodik učestvuje i na kongresu „Sankt Peterburg i slovenski svet“.\nReč je o tradicionalnom okupljanju predstavnika pravoslavnih zemalja koje organizuje gubernator Sankt Peterburga.


(VIDEO) Evo kako će izgledati testiranje đaka u školama preko pljuvačke\nUraditi PCR test i nije baš prijatno. Štapić koji se gura u nosnu duplju izaziva neprijatnost kod odraslih ali i stres kod dece. Zbog toga je zakonodavna vlast u Francuskoj odlučila da uspostavi drugačiji način testiranja za sada samo kod đaka, preko pljuvačke.\nFrancuski televizijski kanal BFMTV je u kratkom snimku pokazao kako se već od ponedeljka testovi rade u delovima Francuske gde je školski raspust završen. Od sledećeg ponedeljka 01.marta i u regionu Pariza će početi testiranje đaka u školama ovom metodom.\nNa snimku se jasno vidi način kako se uzima pljuvačka i pokazuje jasno kako je dovoljno samo da se pljune u jednu epruvetu.\nTagovi: đaci - Francuska - korona virus - škole - test


Holandija nije potpuno odustala od maski - FakeNews Tragač\nHolandska ministarka Tamara van Ark, zadužena za zdravstvena pitanja, rekla je da neće postojati obaveza nošenja maski na teritoriji Holandije pošto iz medicinske perspektive nema dokaza o njihovoj efikasnosti u sprečavanju širenja virusa korona. I pored takve odluke u Holandiji je obavezno nošenje maski u javnom transportu i na pojedinim mestima gde nije moguće održati socijalnu distancu od 1,5 metara.\nPortal Nova S je, prenoseći ovu vest, u naslovu napomenuo da „Holandija ne preporučuje nošenje maski jer su beskorisne”, što je kontradiktorno informacijama iz samog teksta koji su preneli. Holandska vlada nije saopštila da su maske beskorisne, već da njihova efikasnost nije dokazana kod sprečavanja širenja ovog tipa virusa korona. O ovoj informaciji pisao je i portal Raskrinkavanje iz Crne Gore, koji je svoje istraživanje usmerio ka objavama sa društvenih mreža.\nNaslov portala Espreso navodi na zaključak da je Holandija potpuno „odustala od nošenja maski”, ali maske su na nekim mestima i dalje obavezne. Svi putnici koji su stariji od 13 godina moraju da imaju masku u javnom prevozu, što Espreso u svom tekstu nije naglasio, a kazna za njeno nenošenje je 95 eura.\nSlužbenik za štampu Ministarstva zdravlja Holandije Tom Elbersen za FakeNews Tragač je potvrdio da je ministarka Van Ark saopštila da neće postojati obaveza nošenja maski na teritoriji cele države, ali da je ostavljena sloboda gradonačelnicima da tu obavezu uvedu ukoliko bude potrebeno. Nedugo posle ove odluke holandske vlade, u Amsterdamu i Roterdamu su uvedene mere obaveznog nošenja maski u određenim delovima grada gde nije moguće održati fizičku distancu.\nUpotrebljena terminologija i jezičke finese\nMnogi domaći mediji preneli su da vlada Holandije neće preporučiti građanima da nose zaštitne maske. Rojters, čije delove teksta navodi većina ovih portala, u tom kontekstu upotrebljava reč savetovati, koja je semantički vrlo slična glagolu „preporučiti”.\nČlan Rojtersovog tima koji ispituje novinarsku etiku i standarde Brajan Mos za Tragač kaže da je ta reč upotrebljena kako bi se rezimirao citat ministarke Van Ark: „Kako iz medicinske perspektive nema dokazane efikasnosti maski, kabinet je odlučio da neće postojati nacionalna obaveza za nošenje nemedicinskih maski”.\nUzimajući u obzir činjenicu da je ovim citatom ministarka obavestila građane da neće biti u obavezi da nose maske, upitno je da li se to može izjednačiti sa glagolima „preporučiti” i „savetovati”. Na semantičkom planu svakako da ne može, ali uzimajući u obzir mere koje su i dalje obavezne (nošenje maski u javnom prevozu i u nekim delovima Holandije gde socijalna distanca od 1,5 metara nije moguća) ni u praksi se ne može reći da holandska vlada „preporučuje” ili „savetuje” da se maske ne nose.\nSlužbenik za štampu Ministarstva zdravlja Holandije Tom Elbersen slaže se da takva terminologija može da dovede do zabune i pomisli da se u Holandiji maske više uopste ne koriste. Sa druge strane, Mos smatra da ovakva upotreba glagola, iako „semantički konfuzna”, ne utiče na informacije iz samog teksta.


Upoznajte najosnovnija pravila za odabir i postavljanje dekorativnih ukrasa u trpezariji.\nFeng shui se ne odnosi samo na postavljanje nameštaja ili odabir savršene boje za neki enterijer. Stvari nisu tako jednostavne, a ova istočnjačka umetnost opremanja doma ide korak dalje i nudi neke zanimljive savete za pravilnu dekoraciju kompletnog doma.\nKoliko god neverovatno zvučalo, kada ukrašavate svoj dom - feng shui pravila vam mogu pomoći da donesete pravu odluku o tome gde ćete postaviti svoje omiljene fotografije, umetničke predmete i ostale ukrase.\nTrpezarija je vitalni deo našeg doma, odnosno naše celokupne feng šui celine. Ovo je soba koja stvara obilje za celu porodicu, pa samim tim nije teško zaključiti da su neki predmeti koje tu postavljamo izuzetno povoljni, a da druge treba zaobilaziti u širokom luku.\nZvono kao poziv za večeru se smatra veoma povoljnim simbolom, jer zvonjava tri puta pre obroka privlači pozitivnu energiju izobilja. Možete jednostavno postaviti zvono na obližnji sto, ormarić, bife ili čak trpezarijski sto – pozitivan efekat sigurno neće izostati.\nKristalni luster je svetao i reflektujući ukras savršen za privlačenje velike i prosperitetne energije sreće. Posebno dobro funkcioniše ukoliko je postavljen direktno iznad trpezarijskog stola koji bi trebao da bude okrugog ili ovalnog oblika kako bi se dobra energija nesmetano kretala oko njega.\nJedna stvar koju nikada ne želite da stavite u trpezariju je sat. Prisustvo sata u ovoj prostoriji znači da biste mogli ostati bez izobilja kako sat otkucava odnosno vreme prolazi. Neki feng šui praktičari veruju da će sat u trpezariji dovesti do žurnog obroka i biti nezdrav pa ga zato radije izbegavajte.\nUmesto sata, svojoj trpezariji obavezno dodajte ogledalo. Poenta ogledala je da udvostruči obilje koje predstavlja trpezarijski sto, odnosno hranu koja se na njemu servira. Uverite se samo da odraz u ogledalu ne “odseče” glave onima koji sede za trpezarijskim stolom jer se to smatra veoma nepoželjnim.\nCentralni deo trpezarijskog stola je idealan za postavku svih predmeta koji su u direktnoj vezi sa srećom i bogatstvom. Primera radi, pletene korpe, velike tegle ili visoke vaze napunjene limunima, pomorandžama ili jabukama – sve su ovo elementi koji stvaraju privlačni i odgovarajući središnji deo koji predstavlja hranu i obilje.\nSveže cveće takođe ima živu energiju koja je i više nego potrebna u ovom delu doma, a da bi stvari bile kompletne potrudite se da za svoj trpezarijski sto odaberete boju stolnjaka u skladu sa kompletnim dekorom kako bi prostor delovao udobnije i prijatnije.


Šesta serija regionalnih sastanaka Mreže podrške inkluzivnom obrazovanju - Mreža podrške inkluzivnom obrazovanju\nDo sada su zakazani sledeći regionalni sastanci:\nR.br. Školska uprava Mesto održavanja Adresa Datum Tema Program sastanka\n1 Kragujevac OŠ “Milutin i Draginja Todorović” Save Nemanjića 2, Kragujevac 06.10.2017, od 10-14 h\nDileme u radu pri planiranju i realizaciji obrazovne podrške deci/učenicima putem IOP-a\nPrimeri podrške učenicima (PP, OŠ, SŠ)\n2 Leskovac Centar za stručno usavršavanje u obrazovanju Leskovačkog odreda 6, Leskovac 20.10.2017. od 13-16 h Uloga direktora škole u stvaranju uslova za kvalitetno obrazovanje sve dece kroz uključivanje roditelja i drugih relevantnih aktera u lokalnoj zajednici preuzmite program\n3 Novi Sad Društvo učitelja Novog Sada Vojvode Putnika 1, Novi Sad 21.10.2017 od 09-13 h Prezentovanje i analiza primera dobre inkluzivne prakse\npreuzmite poziv na sastanak\n4 Sombor OŠ "Sonja Marinković" Lajoša Joa 78, Subotica 23.10.2017.\nPodrška uključivanju i tranziciji učenika iz osnovne u srednju školu-delotvorni modeli\n5 Niš Regionalni centar za profesionalni razvoj zaposlenih u obrazovanju u Nišu Pariske komune bb, Niš 24.10.2017. od 10-13 h Izazovi tranzicionih perioda i saradnja obrazovnih ustanova preuzmite program\n6 Beograd OŠ "Braća Baruh" Despota Đurđa 2, Beograd 24.10.2017 od 10-14 h\nPredstavljanje rada MIO\nPredstavljanje podrške MIO učeniku od predškolskog obrazovanja do srednje škole\nPredstavljanje nalaza istraživanja o radu IRK\n7 Valjevo Centar za stručno usavršavanje Šabac Nikole Tesle 1A 25.10.2017. preuzmite program\n8 Zrenjanin OŠ "Isidora Sekulić", Pančevo Serdara Janka Vukotića 7, Pančevo 25.10.2017.\nRegionalne sastanke realizujemo u okviru projekta „Unapređivanje obrazovanja u Srbiji kroz jačanje kompetencija Mreže podrške inkluzivnom obrazovanju i drugih zaposlenih za inkluzivno obrazovanje“, koji sprovodi Mreža podrške inkluzivnom obrazovanju (MIO) u saradnji sa Grupom MOST, a u partnerstvu sa UNICEF-om, Ministarstvom prosvete, nauke i tehnološkog razvoja Republike Srbije i uz finansijsku podršku Švajcarske agencije za razvoj i saradnju.


subota, 11 maj 2019 19:43\nLigaško boks takmičenje Srbiji startovalo je 18. oktobra 2018. u Valjevu kada su se sudarile upravo ekipe domaćeg Metalca i tradicionalnog ljutog rivala iz Loznice. Dugo je taj meč bio prednost Valjevcima, sve do derbija u SC "Lagator" kada je Loznica kao domaćiN savladala komšije i došla do izjednačenja na vrhu tabele. Iako su mnogi videli da će kraj obeležiti majstorica, ipak mečevi 10. i ujedno poslednjeg kola iznedrili su drugačiju fabulu i titulu za ovu povratničku sezonu uputili na adresu „Metalca“.\nBK Metalac Foto: BSS / Promo\nBokserska liga je dugo očekivano takmičenje za sve ljubitelje plemenite veštine, ali i svih onih koji vole sportske spektakle koje se ponovo ustoličilo pod našim nebeskim svodom nakon 15 godina pauze. BLS 2018/2019 okupila je šest klubova (BK „Radnički“ – Beograd, BK „Radnički“ – Kragujevac, BK „Naissus“ – Niš, BK „Vojvodina“ – Novi Sad, BK „Loznica“, BK „Metalac“ – Valjevo) koji su sjedinili najbolje boksere Srbije u osam težinskih kategorija. Ljubitelji plemenite veštine imali su priliku da uživaju u vrhunskim borbama uživo, ali i putem malih TV ekrana u direktnim prenosima.\nU sam finiš Lige, 10. kolo, ušlo se sa istim brojem pobeda i poraza nosioca vrha tabele – BK „Loznica“ i BK „Metalac“ koji su suvereno vladali ringovima širom Srbije tokom poslednjih sedam meseci. „Loznica“ je išla na megdan „Radničkom“ iz Kragujevca, dok je u isto vreme „Metalac“ bio bitku u Nišu protiv „Naissusa“.\nLozničani su sudar sa Kragujevčanima završili remijem 8:8, dok su Valjevci ostavili domaćina iz Niša sa nulom (16:0) što je automatski značilo da čelo tabele ostaje u rukama „Metalca“, a time i trofej šampiona.\nŠampionski pehar ekipi Metalcu biće uručen na finalu Prvenstva države 25. maja u Prokuplju.\nFoto: BSS / Promo“\nBoksersku Ligu Srbije, dugo očekivana, opravdala je naša očekivanja kada smo krenuli u ovaj novi je projekat BSS, sa ciljevima da bokseri stiču neophodno iskustvo, zarađuju novac, a boks podigne nivo popularnosti u Srbiji i regionu. Klubovi sa velikom tradicijom pobeđivanja, potvrđeni asovi kako oni koji se i dalje bore u ringu, tako i oni koji ih vode, njihovi timovi satkani od bivših velikih šampiona, deset derbi susreta emitovanih u direktnom tv prenosu, sjajna scenografija, rasveta i ostali scenski efekti neophodni za spektakl, neizvesnost do samog kraja po poitganu šampiona, sve ovo je obeležilo Ligu 2018/19 i postavilo pred nas nove zadatke. Već sada krećemo u pripremu naredne sezone za koju verujemo da će biti još jača i uspešnija od ove koja je bila sveža krv našeg boksa, pokretač jedne davno zaleđene turbine. Sve čestitke BK „Metalac“, kao i svim klubovima koji su u ovoj sezoni vredno radili na tome da se boks vrati starim stazama slave, interesovanja, života“ – rekao je direktor Bokserske Lige Srbije Nikola Milinković.\n0 #1 мр Предраг М.Вулетић 13-05-2019 13:19


DAČIĆ ODGOVORIO HOTIJU “I za nas je ZSO zatvorena tema jer mora da se realizuje” - Srpskainfo\nDačić je tako odgovorio na izjavu premijera privremenih institucija u Prištini Avdulaha Hotija da je “Zajednica srpskih opština zatvoreno pitanje”.\n– O čemu da se pregovara, kada je to potpisano. Pa zar treba sada neko poslije sporazuma u Vašingtonu da neko vidi da li će se realizovati tačke iz tog sporazuma. To tako ne rade ozbiljni partneri – rekao je Dačić u emisiji “Politikon” jagodinske televizije Palma plus.\nNavodi da time pokazuje da “laže sve” i da nešto prihvate samo da se ne bi naljutili razni faktori.\n– Da li to sada znači da i ovo što je sada potpisano u Vašingtonu Priština neće da realizuje – upitao je Dačić, prenio je SPS u saopštenju.\nNavodi da je u Vašingtonu dogovoren moratorijum za aktivnosti za povlačenje priznanja i za aktivnosti Prištine u drugom smjeru, a da je nakon toga Priština pozivala BiH da prizna Kosovo.\nĐURIĆ O SASTANKU U BRISELU “Prva tema biće ZSO, što se tiče srpske strane”\nĐURIĆ PORUČUJE “Hoti ponovo obmanjuje javnost”\n– Pokazao sam Ričardu Grenelu pismo koje je ministarka spoljnih poslova takozvanog Kosova uputila Bosni i Hercegovini u kome poziva Bosnu i Hercegovinu da prizna Kosovo. Amerikanci su odmah zvali Hotija i sve ostale iz njegovog tima i pitali ih zašto su to uradili. Srbija se pridržava potpisanog, Priština se ne pridržava – rekao je šef srpske diplomatije.\nPita i kakav je kredibilitet svih mogućih političkih rješenja, ako Priština neće da sprovede ono što je dogovoreno u Briselu, kao i kakav je kredibilitet Brisela.\n– U čemu je razlika između Brisela i Vašingtona. Vašington kada nešto kaže to je gvozdena pesnica, a Brisel očigledno nije. Brisel očigledno ne želi da upotrebi svoj autoritet. Iz Brisela i Berlina smo sto puta čuli da nema promjena granica, iako su oni promijenili naše granice, a nijednom nismo čuli da Priština mora da formira Zajednicu srpskih opština – naglasio je Dačić.\nPolitika Avdulah HotiIvica DačićZajednica srpskih opština\nKOMENTAR NA PROTESTE Dačić: U Skupštinu se ulazi na izborima, a ne sa ulice


19. oktobar - Obezbedjenje sprečilo radikale da prekinu sastanak - Печат - Лист слободне Србије\nПочетна/Вести/19. oktobar – Obezbedjenje sprečilo radikale da prekinu sastanak\n19. oktobar – Obezbedjenje sprečilo radikale da prekinu sastanak\nСаша Францисти 19/10/2011\tВести 1. коментар\nBEOGRAD, 19. oktobra 2011. (Beta) – Poslanici Srpske radikalne stranke okupili su se u sredu ispred sale u Skupštini Srbije gde se održavao sastanak Grupe prijateljstva Skupštine Srbije sa SAD i glasno protestovali protiv SAD koje su optužili da “sprovodi zločin nad srpskim narodom”.\nPoslanici SRS su pokušali da udju u salu u kojoj je bila i ambasadorka SAD Meri Vorlik, ali ih je skupštinsko obezbedjenje sprečilo.\nProtest radikala je trajao oko 20 minuta, tokom sastanka povodom 130 godina bilateralnih odnosa Srbije i SAD.\nOni su ostali ispred sale sa papirima na kojima je pisalo: “Ubice, prestanite da ubijate Srbe na Kosovu i Metohiji”, “20 godina zločina SAD nad Srbima”, “Decu vam nećemo oprostiti”, “Bladi Meri” (Vorlik) i “NATO = zločin”.\n19/10/2011 у 19:20\nBravo braćo draga samo vaša sloga može okupatora oterati sa\nsveta srpske zemlje.Veliko iskustvo imate braće Krajišnika\nkoji su slušali Beograd,i sad se nalaze rasuti po svetu.P,redakciji


SD: Šta je sljedeće, Vojislav Šešelj ministar pravde u rekonstruisanoj Vladi? – CG Vijesti\nOsnivačica ekstremističke partije u susjednoj državi koja gaji otvorene pretenzije ka Crnoj Gori postaje direktorica Filmskog centra u Crnoj Gori. Ako ste mislili da je u ovoj nesrećnoj Vladi nešto nemoguće, grdno ste se prevarili, poručuju Socijaldemokrate.\n“Očigledno ova Vlada, a pojedini resori, poput resora žene-četnika koja je zaboravila i u kojoj je zemlji ministarka služe da se skuće svi ekstremni i radikalni srpski nacionalisti iz zemlje i regiona. Šta je sljedeće, Vojislav Šešelj ministar pravde u rekonstruisanoj Vladi”, upitali su iz SD-a.\nOčigledno ova Vlada, a pojedini resori, poput resora žene-četnika koja je zaboravila i u kojoj je zemlji ministarka služe da se skuće svi ekstremni i radikalni srpski nacionalisti iz zemlje i regiona.\nŠta je sljedeće, Vojislav Šešelj ministar pravde u rekonstruisanoj Vladi?\n— Socijaldemokrate CG (@SD_CRNAGORA) September 17, 2021\nPovezane teme:Filmski centarpolitikaSocijaldemokrateVesna BratićVlada\nIzabrano rukovodstvo Foruma žena SD Bar, Jelena Vučeraković predsjednica\nKošarkapre 15 minuta


Najčešće rješenje za IT probleme? Restart! - K Inženjering DOO\nNajčešće rješenje za IT probleme? Restart!\nRestart, najčešće rješenje za IT probleme. Zapitajte se kada ste poslednji put restartovali Vaš računar, vjerovatno niste sigurni. Nije teško steći naviku da samo prebacite računar u sleep mode, i kada vam je potreban samo ga „probudite“.\nOno što možda niste znali jeste da neredovno pokretanje računara, barem jednom nedeljno, može smanjiti njegovu efikasnost, izazvati probleme i usporavanje. Ponovno pokretanje održava računar zdravim i može riješiti probleme koje imate sa memorijom ili nekom određenim programima koji ne funkcionišu ispravno.\nEvo nekoliko razloga zašto je dobro restartovati računar:\nČisti se memorija\nRazličiti programi koji se izvode u pozadini ili se trenutno koriste, zauzimaju dio memorije (RAM) i punjenjem ove memorije može doći do pogoršanja rada računara, sporog učitavanja, paljenja i otvaranja programa. Može doći do „curenja memorije“, odnosno do toga da se program ne zatvori pravilno i onda on nastavlja da koristi memoriju iako nije otvoren. Restartovanjem se prazni memorija i zaustavljaju svi programi.\nRješava softverske „glitches“ – propuste\nUkoliko neka funkcija ne radi ispravno, kao na primjer padajući meni koji se ne pojavljuje ili pretraga koja ne radi, to ukazuje na postojanje „glitch-a“. Ponovno pokretanje računara često rješava sve ove vrste softverskih kvarova potpunim resetovanjem softvera i okruženja radne površine.\nMože da riješi probleme sa Internetom i Bluetooth vezom\nRetsartovanje treba da bude vaša prva opcija. Problemi sa Internetom i Bluetooth vezom često se dešavaju ukoliko niste dugo ponovo pokretali računar ili zbog mrežnih problema. Za ovu opciju je potrebno najmanje vremena kada su kvarovi sa mrežom u pitanju (manje nego kod provjere modema i rutera).\nUbrzava performans računara\nČesto ćete značajno ubrzati računar restartovanjem, kombinacija čišćenja RAM-A i brisanja privremenih datoteka i procesa omogućava da vaš računar radi najbrže što more.\nAko svakog dana potrošite 1 do 2 minuta više nego što je potrebno da bi se neki program otvorio, video učitao i slično to dovodi do nekog prosjeka od 15 minuta dnevno, a čak i do dva sata nedeljno izgubljenog vremena. Ovo bi potencijalno moglo biti eliminisano ponovnim pokretanjem računara barem jednom nedeljno.\nRješava hitne probleme\nPostoje određeni problemi koji ukazuju na potrebu za ponovnim pokretanjem sistema, a ako to ne učinite, mogu nastati dugoročniji problemi. Takođe postoje slučajevi kada biste definitivno trebali ponovo pokrenuti sistem kako biste se uvjerili da se stvari poput ažuriranja softvera pravilno primjenjuju.\nEvo nekoliko slučajeva kada vam ponovno pokretanje sistema može pomoći da riješite novi problem:\nAko se računar zagrije\nAko ventilatori u Vašem uređaju stvaraju pretjeranu buku\nNakon ažuriranja softvera\nNakon što instalirate novi hardver\nImate otkazivanja aplikacija\nStvari se smrzavaju ili im treba duže nego obično da bi se otvorile\nDatoteka ili aplikacija neće da se otvori\nZaključak: Restart jeste najčešće rješenje za Vaše IT probleme.\nBiznis trendovi koji će oblikovati novu realnost Sistemske greške u Windows-u i šta one znače


► Evroposlanici će o sporazumu o Bregzitu glasati kada ga ratifikuju Britanci\nEvropski parlament biće poslednja instanca koja će glasati o sporazumu o Bregzitu, jer želi da sačeka izjašnjavanje o tom dokumentu u donjem domu britanskog parlamenta, saopštili su danas zvaničnici.\nŠefovi političkih grupa potvrdili su da će se Parlament izjašnjavati tek posle ratifikacije tog dokumenta u Velikoj Britaniji, rekao je portparol institucije Žom Duš preko Tvitera.\nMalo je verovatno da će evroposlanici glasati ove nedelje tokom zasedanja u Strazburu o dogovoru postignutom prošle nedelje između Londona i Brisela, rekao je on. Portparol je dodao da će predsednici grupa ponovo da se sastanu u četvrtak da odluče kako dalje.\nOn je rekao da je Parlamentarni odbor za ustavna pitanja, zadužen za preliminarno razmatranje sporazuma večeras počeo rad.\nVanredna sednica bi mogla da bude organizovana iduće nedelje u Briselu da se odobri sporazum ako ga izglasa donji dom britanskog Parlamenta, da bi Velika Britanija mogla da izađe iz Unije 31. oktobra, rekao je on na konferenciji za novinare u Strazburu.\n"Evropski parlament će ga poslednji ratifikovati", dodao je on.\nKopredsednik Zelenih Belgijanac Filip Lamberts rekao je da su zaključci od večeras da će ga Evropski parlament ratifikovati kada to učini britanski i da parlamentarci u međuvremenu čekaju.


Srbija između kosovskog zaveta i silom nametnute stvarnosti! - Embargo\nIZDVOJENO NASLOVNICE Nije za objavljivanje... Srbija između kosovskog zaveta i silom nametnute stvarnosti!\n3 септембра, 2018 admin\t0 Comments\nUoči posete predsednika Vučića Kosovu “ unutršnji dijalog” ulazi u odlučujuću fazu. Istovremeno sve glasniji su protivnici trajnog rešenja različitih boja, od bivših komunista i antihrista do “političke mafije” i pojedinih Hristovih sledbenika iz SPC. Ipak uspevaju jedino da otkriju paradoks sopstvenih stavova i pozicija.\nNavodno su protiv politike “zamrznutog konflikta” ali odbacuju svaku ideju o bilo kakvom pomeranju sa „mrtve tačke“. Uzdaju se u skoro stvaranje „multietničkog društva“ ( „ne lipši magarče do zelene trave“), demoktarizaciju Kosova, poštovanje ljudskih sloboda, manjinskih i verskih prava… a svakodnevno svedoče o sprezi prištinske političke elite i organizovanog kriminala, gušenju sloboda, verskih i ljudskih (posebno srpskih) prava pa i onog najsvetijeg „prava na život“.\nNavodno se iz svojih „monaških kelija“ ili „partijskih ćelija“ ne bi mešali u kosovsku politiku a u stvari deluju i govore izrazito politički. I opet da paradoks bude veći kritizerski, oportuno i čak opoziciono sopstvenoj vladi i narodu.\nPortal Embargo će u prilog „unutrašnjem dijalogu „ a uoči posete predsednika Aleksandra Vučića Kosovu u narednih nekoliko dana predstaviti različite poglede i stavove „relevantnih“ ljudi kao i njihove ideje za trajno rešavanje „srpsko-albanskih“ odnosa.\n← KAD UĐEMO U EU NEĆE BITI GRANICE IZMEĐU SRBIJE I KOSOVA\nAkademik Vladimir Kostić, predsednik SANU: „Neko konačno mora da kaže istinu o Kosovu, za koje se moramo boriti zubima i noktima“… →\nNebojša Bakarec: Od ptice mleko- Izbori 2022.\nNebojša Bakarec: „Direktne“ laži đilasovskog toaletoida!


Svaka peta mlada osoba smatra da nasilje može da bude opravdano - Fondacija Tijana Jurić\nAutor Urednik\t Izmenjeno авг 29, 2018\nU istraživanju koje je na Međunarodni dan mladih (12. avgust) objavila Krovna organizacija mladih Srbije, jedan od rezultata pokazuje da čak svaka peta mlada osoba smatra da nasilje može biti opravdano. Kao jedan od glavnih uzroka nasilja navode i lošu kaznenu politiku prema nasilnicima.\nU periodu maj-jun 2018. Krovna organizacija mladih Srbije (KOMS) sprovela je istraživanje među 1200 mladih u Srbiji, kojim je ispitala njihove stavove, vrednosti i potrebe. U oblasti koja se tiče bezbednosti mladih rezultati poražavajući.\nU vremenu novih tehnologija svakodnevni život bez interneta, telefona, računara… gotovo je nezamisliv. Iako zahvaljujući internetu danas imamo bezbroj informacija na samo „klik“ od nas, on je ujedno i mesto na kome je moguće uvrediti, poniziti ili povrediti drugu osobu, dakle vršiti nasilje nad drugim, a ono može ići i dalje i dovesti do maltretiranja ili proganjanja.\nNa pitanje u istraživanju KOMS-a da li su bili izloženi digitalnom nasilju, 31% ispitanika odgovorio je potvrdno, što znači da je svaka treća mlada osoba bila izložena ovom vidu nasilja. To je 9% više mladih u odnosu na prethodnu godinu, a čak 12% više njih je trpelo fizičko i verbalno nasilje.\nSvaka treća mlada osoba bila je izložena digitalnom nasilju.\nPromocija nasilja u medijima, pad sistema vrednosti u našoj državi, ali i blage kazne kojima se kažnjavaju nasilnici doprinose tome da čak svaka peta mlada osoba u našoj državi smatra da nasilje može da bude opravdano.\n– Činjenica da sve manje vremena posvećujemo deci, i to što ih svakodnevno bombardujemo lošim medijskim sadržajem, samo su neki od razloga što su nam deca agresivnija no ikad. Kada shvatimo šta su nam prioriteti u društvu, kada se kao društvo više posvetimo pravim vrednostima, tada možemo očekivati da bude manje vršnjačkog nasilja. Prevedeno, ono što smo unazad mnogo godina sejali i nismo prestali ni dan danas, sada se žanje – reči su Igora Jurića, osnivača Fondacije „Tijana Jurić“.\n80% mladih svedoči nasilju\nO velikoj nebezbednosti mladih najbolje govori podatak da je čak 80% njih odgovorilo da je bilo ili jeste svedok bilo kakvom nasilju. Skoro četvrtina mladih osoba prema ovom istraživanju bila je izložena diskriminaciji, a kao najveće uzroke nasilja mladi navode porodične odnose, pa promociju nasilja u medijima. Kao druge uzroke navode pad vrednosti, nacionalnu netrpeljivost i lošu kaznenu politiku prema nasilnicima.\n– Procenat izloženost mladih digitalnom nasilju, i nasilju uopšte, pored spomenutih faktora, povećava se i zbog povećanja tolerancije mladih na nasilje. Shodno tome, mladi nekada i ne prepoznaju da se radi o određenom obliku nasilja. Da bi se ono smanjilo, neophodno je da se preduzmu određeni koraci, a pre svega, veoma je bitna dobra primarna prevencija. Danas su mladi u velikoj meri izloženi društvenim mrežama. Važno je da znaju da svaka društvena mreža ima poseban link preko koga se može prijaviti digitalno nasilje – objašnjava Ivana Ursić, psiholog u Računarskoj gimnaziji Smart u Novom Sadu.\nInstagram Prijava nasilja\nSnepčet Prijava nasilja\nAsk.fm Prijava nasilja\nTviter Prijava nasilja\nSkajp Prijava nasilja\nJutjub Prijava nasilja\nFejsbuk Prijava nasilja\nNa svakoj društvenoj mreži može da se prijavi nasilje.\nFondacija „Tijana Jurić“ je od osnivanja do danas održala više stotina edukacija u osnovnim i srednjim školama u Srbiji na temu bezbednosti dece i mladih, a prošle godine je realizovala i vebinar koji je pratilo više hiljada učenika iz preko 150 škola. Vebinar možete pogledati na zvaničnom Jutjub kanalu Fondacije.\nU organizaciji Fondacije „Tijana Jurić“ 25. septembra održaće se treća konferencija o bezbednosti koja će i ove godine okupiti domaće i strane stručnjake iz ove oblasti. Aktuelnosti o konferenciji pratite na zvaničnom sajtu, Fejsbuku ili Instagramu. Kako je izgledala prošlogodišnja konferencija, možete da pogledajte OVDE.\nbezbednostdecadigitalno nasiljeFondacija Tijana JurićistraživanjeKOMSmladinasilje\nKljuč uspešne discipline nije u batinama, vikanju i kazni\nDa li treba da rešavamo probleme naše dece?


Windows 11 će imati "crni ekran smrti" - Elta-Kabel\nČuveni Plavi ekran smrti (BSOD – Blue Screen of Death) doživjeće promjenu u “crni ekran smrti” u novoj verziji Microsoftovog operativnog sistema Windows 11.\nAžuriranje još nije stupilo na snagu, ali će se koristiti u potpuno funkcionalnoj verziji operativnog sistema Windows 11. Ovo je najradikalnija BSOD promjena od uvođenja tužnog smajlija u operativnom sistemu Windows 8 2012. godine i QR kodova 2016. godine.\nPrvi put predstavljen u operativnom sistemu Windows 3.0, Blue Screen of Death pomogao je IT profesionalcima i timovima za podršku da dijagnostifikuju greške u hardveru i memoriji. BSOD se obično pojavljuje u slučaju kritične greške, uključujući OS kernel, i sadrži podatke koji pomažu sistemskim administratorima da shvate kakav je problem prouzrokovao smetnje, piše B92.\nIako će kompanija u Windows 11 sistemu koristiti “crni ekran smrti”, ostalo bi trebalo sve ostati kako je i u sistemu Windows 10, uključujući tužni smajli, QR kôd i druge informacije – korisnici umjesto toga neće morati da mijenjanju ni skraćenicu BSOD (Blue – Black).\nPoznato je da je u novoj verziji operativnog sistema Windows dizajniranoj za pregled “ekran smrti” zelen. Ovo je opcija koju Microsoft koristi u sklopovima za članove programa Windows Insider od 2016. godine – ili beta korisnike jednostavnijim riječnikom.


Vreme - 26.7.2016.: Konfliktne i postkonfliktne zemlje\nNa plaži u libijskom gradu Sabrati pronađeno je 41 telo utopljenika sa nekog od brodova koji su prevozili izbeglice iz Libije ka Evropi. Jedan libijski zvaničnik je izjavio da obično bude pronađeno jedno ili dva tela dnevno, a da je 41 "izuzetno veliki broj". Nije navedena nacionalnost utopljenih, ali se sa libijske obale ka obećanoj zemlji otiskuju mahom stanovnici država podsaharske Afrike, a u poslednjih nekoliko meseci u velikom broju i državljani Somalije i Eritreje, kojih je bilo mnogo na balkanskoj izbegličkoj ruti dok ta ruta nije u martu proglašena "zatvorenom".\nTrenutno su na toj ruti najbrojniji Avganistanci. Osim zajedničkog jada, ono što vezuje Avganistan, Somaliju i Eritreju je da su ljudi iz tih država, pored stanovnika Iraka i Sirije, bili priznati kao izbeglice u onom prvom pokušaju Evrope da smanji do tada nezapamćen talas izbeglica, iz ove perspektive naizgled davnog leta prošle godine. Ostalima je to pravo oduzeto preko noći, a na balkanskim granicama je ogroman broj ljudi sa nevericom i u očajanju pitao po čemu se razlikuju, na primer, situacija u Južnom Sudanu, Jemenu, Libiji od onih u pomenutim zemljama.\nNo, i spisak "podobnih" se brzo skraćivao, sa njega su otpadali redom Eritreja, Somalija, Avganistan, a trenutno nije jasno ni da li će, i koliko dugo, kao izbeglice biti tretirani i Iračani i Sirijci, i kakva sudbina, na duži rok, čeka sve one koji su uspeli da se dokopaju Evrope – ostanak i integracija, ili deportacija.\nJedno od ciničnijih objašnjenja promene tretmana izbeglica iz pojedinih zemalja je bilo da su Somalija i Avganistan odavno proglašene "postkonfliktnim državama", i da su većina ljudi na granicama Evrope "ekonomski migranti". Kako izgleda život u jednoj od tih postkonfliktnih država pokazuje, na primer, vest da su dvojica bombaša-samoubica u Kabulu pre tri dana ubila najmanje 80 i ranila preko 230 ljudi na demonstracijama pripadnika naroda Hazara. Napad je bio toliko krvav da su ga osudili čak i talibani, a izveli su ga pripadnici Islamske države koja polako jača u Avganistanu. Hazari su bili meta zato što su šiiti, a šiite, iako su muslimani, ID i talibani tretiraju kao jeretike koje treba istrebiti.\nNapade sa manjim brojem žrtava koji su svakodnevnica u Avganistanu, ali i u Iraku, Siriji, od sveta zaboravljenom Jemenu, Pakistanu i u brojnim drugim državama svetski mediji jedva registruju, previše je tu jada da bi stalno držao pažnju. O tome kao izgleda čemerni život u zemljama poput Čada, Nigera, Malija u svetu se zna još manje, ponešto se progovori tek ako se tamo otvori neki front, ali takve zemlje još brže padaju u zaborav od onih na Bliskom i Srednjem istoku.\nNo, ljudi iz svih tih država, kako god ih zvali - ratne, postkonfliktne ili mirne - i dalje se kreću prema Evropi, mada masovno umiru na tom putu, i to je realnost. Tu realnost opisuju strašne reči onog libijskog zvaničnika da kod Sabrate obično bude pronađeno jedno ili dva tela dnevno, nekada mnogo više, kao pre nekoliko dana, ali ljudi i dalje dolaze. Realnost je i da u Evropi rastu animozitet i mržnja prema izbeglicama, hranjene vestima o smrtonosnim napadima koje desničari svih vrsta i nacionalnosti jedva čekaju da povežu sa svim došljacima, pa deluje kao da su mnoge evropske države na ivici ratnog stanja, ili bar teških konflikta u društvu.\nU takvoj situaciji svaka reč razuma je dragocena. Posle četiri napada u Nemačkoj u kratkom roku, koje su izveli jedan Avganistanac, dvojica sirijskih izbeglica, Nemac iranskog porekla, nemačka policija je saopštila da se vodi istraga o 59 izbeglica za moguću povezanost s terorističkim grupama. Međutim, nemački minister unutrašnjih poslova Tomas de Mezijer izjavio je da bi bilo pogrešno da sve izbeglice, više stotina hiljada novopridošlih ljudi, budu pod opštom sumnjom, dodajući da se u velikom broju slučajeva ispostavilo da su navodi o povezanosti sa terorizmom netačni. A papa Franja je osudio "sramne činove nasilja i terorizma" u Minhenu i u Kabulu, koji su se desili gotovo jedan za drugim.


Italija:Stanko Subotić Cane oslobođen optužbi za šverc cigreta\nTužilaštvo Suda u Bariju na današnjem ročištu zatražilo oslobađajuću presudu za Stanka Subotića, kome se sudilo za šverc cigareta preko Jadrana od 1994 do 2001., što predstavlja presedan, javlja Radio Antena M.\nProces pokrenut od strane italijanskog tužilaštva, koji je trajao više od deset godina je okončan, a Subotić je oslobođen svih optužbi, jer je i tužilaštvo, uvažavajući argumente odbrane, stalo na stranu okrivljenog. Ova presuda otvara pravni put za reviziju svih presuda Stanku Subotiću u Srbiji.\nOslobađajućom presudom za Subotića, završen je jedan od najdužih procesa a istrage povodom optužbi vršene su u Francuskoj, Švajcarskoj, Lihtenštajnu, Kipru i samoj Italiji.\nIzlaganjem završnih riječi odbrane i tužilaštva, zaključen je glavni pretres po optužnici protiv Stanka Subotića Caneta koji se teretio za krivično djelo – mafijaško udruživanje usmjereno na šverc cigareta i pranje novca.\nSubotićev advokatski tim ranije je tražio suđenje po ubrzanom postupku tako da je proces protiv njega izdvojen od ostalih pet državljana Crne Gore i Srbije. Suđenje Branislavu Mićunoviću, Veselinu Baroviću, Dušanki Jeknić, Branku Vujoševiću i Andriji Draškoviću, optuženima da su učestvovali u zločinačkom poduhvatu, počinje 7. februara.\nSud u Bariju donio je jednu odluku, kojom je prije dvije ipo godine bivši ministar finansija Miroslav Ivanišević oslobođen svih optužbi za šverc.


Ako radite sa 2007 Microsoft Office sistem klijentske aplikacije kao što je Microsoft Office Word 2007 ili Microsoft Office PowerPoint 2007, već ste upoznati sa trake. Na traci u sledećim Office programima, kao što su nove trake u SharePoint Foundation je dizajniran da biste brže pronašli komande koje su vam potrebne za dovršavanje zadataka. Komande su organizovane u logičkim grupama, prikazani zajedno u okviru kartice. Svaka kartica odnosi se na tip aktivnosti, kao što je rad na dokumentu u biblioteci dokumenata ili dodavanje i oblikovanje teksta na stranici. Možete da koristite na traci u SharePoint Foundation da:\nSharePoint Workspace sad vam omogućava da radite sa SharePoint lokacije na vašoj radnoj površini dok ste povezani sa ili prekinete vezu sa mrežom preduzeća. Glavna pogodnosti ovog integraciju između SharePoint radnog prostora i SharePoint Foundation uključuju:


Terzić je reagovao nakon odluke da glavni sudija ne bude Milorad Mažić, nego Majo Vujović, rekavši da “sudija ne može da se uči na derbiju”.\n- Sudijska komisija na čijem čelu se nalazi Đorđe Žutić nijednog trenutka nije, kako to Zvezdan Terzić ističe i svesno obmanjuje javnost, promenila arbitra za predstojeći večiti derbi! Ne ulazeći u medijske napise i “pouzdane izvore” koji su Terzića naterali da sebe stavi u ulogu osobe koja će mimo svih propisa, pravila i moralnih normi, hteti da bira sebi arbitre, Sudijska komisija, kao odgovorno telo koje delegira arbitre, nije se nikada bavila spekulacijama - ističe se u saopstenju.\nKako se navodi, Terzić, koji je poznat po “komunikaciji” sa sudijama, upadima u svlačionice i pretnjama istim, ne mora da brine za sudijsku scenu Srbije koja ima potpunu autonomiju.\n- Ako je navikao u vreme njegovog predsednikovanja da bira i delegira sudije, skida i postavlja po svojoj volji, sada to nije slučaj. A kada neki srpski klub, po Zvezdanu Terziću, dostigne nivo da bude stalni učesnik Lige šampiona, onda će i “saveti” doktora fudbala sudijskoj organizaciji, imati neku težinu. Do tada oni su samo predmet manipulacije i obmane koji za cilj imaju mogući alibi - zaključuju iz Sudijske komisije.\nDuel između Crvene zvezde i Partizana igra se u subotu od 18 sati na stadionu "Rajko Mitić".\nPolicajac koji je osumnjičen da je ubio bivšu partnerku PRONAĐEN MRTAV!


Čelsi i Vest Hem u trci za Žiruov potpis – Arsenal Serbia\nU poslednjih par dana, u senci priče o transferu Pjera-Erika Obamejanga iz Borusije, ostala je priča o budućnosti poslednjeg igrača koji je postigao 100 golova u dresu Arsenala – Olivijea Žirua.\nNije tajna da Žiru voli Arsenal, ali i da želi da igra redovno kako bi obezbedio mesto u francuskoj reprezentaciji na predstojećem SP. Žiru je, do sada u sezoni, počeo samo jednu premijerligašku utakmicu, i jasno je da mu to ne odgovara. On je izgubio svoje mesto dolaskom Aleksandra Lakazeta, a, ukoliko se ostvari i dolazak Gabonca, Francuzu će se prilike za igru još više smanjiti. Pre nekoliko dana Arsen Venger je izjavio da bi voleo da Žiru ostane, ali i da je spreman da ga pusti ukoliko obezbedi odgovarajuću zamenu.\nKako javlja Ed Erons, novinar Gardijana, na tviteru, lideri u trci za potpis napadača su Vest Hem i Čelsi. Iako nije poznato koju lokaciju bi igrač preferirao, jasno je da nije u interesu Arsenala da pojačava direktne rivale, kao što je Čelsi. Uz to, mnogi navijači pamte vreme kada je Čelsi, u to vreme predvođen Murinjom, u poslednjem trenutku otkazao već ugovorenu pozajmicu Dembe Be u Arsenal, time ostavivši Tobdžije bez pojačanja u napadu.\nIpak, treba voditi računa i o drugim okolnostima… Iako je klub iz Dortmunda pristao da proda svog najboljeg strelca, njihov sportski direktor je nekoliko puta ponovio da se to neće dogoditi sve dok ne obezbede zamenu, a to bi mogao biti upravo Miču Batušai iz Čelsija. Verovatno idealan scenario za svakog navijača Arsenala glasi: Obamejang u Arsenal, Žiru u Vest Hem, Kerol u Čelsi, Batušai u Dortmund. I vuk sit i ovce na broju.\nKategorije Vesti Oznake Čelsi, Olivije, transfer, Vest Hem, Žiru Kretanje članaka\nSve dogovoreno, na redu lekarski\nObamejang stigao u trening centar


IZGRADNjA AUTOPUTEVA BEOGRAD – ZRENjANIN I ZRENjANIN – NOVI SAD – Zrenjanin\nIZGRADNjA AUTOPUTEVA BEOGRAD – ZRENjANIN I ZRENjANIN – NOVI SAD\nNastavak saradnje sa kompanijom „Šandong hajspid”\nPotpredsednica Vlade Republike Srbije i ministarka građevinarstva, saobraćaja i infrastrukture Zorana Mihajlović razgovarala je sa zamenikom predsednika Upravnog odbora kineske korporacije „Šandong hajspid” Meng Jenom o nastavku uspešne saradnje na novim projektima.\nMinistarka Mihajlović je izrazila želju da se, imajući u vidu odličnu saradnju sa pomenutom kompanijom na izgradnji auto-puta „Miloš Veliki”, nastavi zajednički rad na izgradnji saobraćajnica od Beograda do Zrenjanina i od Zrenjanina do Novog Sada.\nMeng Jen je istakao da je kompanija „Šandong” veoma zainteresovana za učešće u realizaciji pomenutih projekata, te da su iskustva sa izgradnje auto-puta „Miloš Veliki” dragocena za budući zajednički rad. On je naglasio da, osim pomenutih projekata, njegovu kompaniju interesuje i saradnja u oblasti takozvanog „pametnog” saobraćaja.\n– U skladu sa ekonomskim razvojem Srbije, sigurni smo da su izražene potrebe za usavršavanjem saobraćaja, njegovim upravljanjem i uređenjem u cilju što kvalitetnijeg putovanja – rekao je Meng.\nNa sastanku je dogovoreno da se formira zajednička radna grupa u cilju što efikasnije realizacije projekata izgradnje saobraćajnica Beograd–Zrenjanin i Zrenjanin–Novi Sad, navodi se u saopštenju Kabineta potpredsednice Vlade i ministarke građevinarstva, saobraćaja i infrastrukture.\n← Privredni rast bivših republika SFRJ u postjugoslovenskom kontekstu\nPROIZVOD ZRENjANINSKE KOZMETIČKE MANUFAKTURE NA POLICAMA „DM DROGERIJA” →


Misija OSCE-a u BiH: Obilježavanje Međunarodnog dana socijalnog rada u Tuzli\n20.03.2016. u 14:57 Broj citanja: 893\nObilježavanje Međunarodnog dana socijalnog rada u Tuzli\nMisija OSCE-a u Bosni i Hercegovini, u saradnji s Udruženjem socijalnih radnika Tuzlanskog kantona, sutra u Tuzli obilježava Međunarodni dan socijalnog rada.\nUčesnici događaja razgovarat će o pitanjima koja se odnose na probleme socijalne skrbi u cjelini, budućim koracima koji mogu unaprijediti položaj socijalnih radnika, novom federalnom zakonu o socijalnoj skrbi koji je u pripremi, kao i o aktivnostima, iskustvima i problemima s kojima se svakodnevno susreću praktičari iz ove oblasti.\nDogađaj će okupiti socijalne radnike i predstavnike ministarstava koja se bave pitanjima socijalne skrbi iz Tuzlanskog i Posavskog kantona, saopćeno je iz Misije OSCE-a u BiH.\n83: Xiaomi o “crnoj listi” u SAD: Poduzet ćemo radnje da se zaštitimo